**NOTA INFORMATIVĂ**

**la proiectul de Hotărâre privind aprobarea modificărilor și completărilor ce se operează în unele hotărâri ale Guvernului**

**Condițiile ce au impus elaborarea proiectului de act normativ și finalitățile urmărite**

 Pentru realizarea obiectivului prioritar asumat de Guvern în Programul de activitate pe anii 2016-2018, prin Hotărârea Guvernului nr. 911 din 25 iulie 2016, a fost aprobată Strategia privind reforma administrației publice pentru anii 2016-2020, iar prin Hotărârea Guvernului nr. 1351 din 15 decembrie 2016, a fost aprobat Planul de acțiuni pe anii 2016-2018 pentru implementarea acestei Strategii.

Una din prioritățile de bază ale strategii reprezintă , modernizarea serviciilor publice care au drept scop transpunerea în practică a angajamentului administrațiilor publice centrale şi locale de a asigura o bună guvernare, prin garantarea dreptului oricărei persoane de a beneficia, în ceea ce privește problemele sale, de un tratament imparțial, echitabil şi într-un termen rezonabil din partea autorităților publice atît centrale, cît şi locale, prin oferirea serviciilor publice calitative, operative, accesibile, transparente şi eficiente din punctul de vedere al costului pentru un număr cît mai mare de persoane cu îmbunătățirea în mod continuu a calității şi accesibilității acestora, în funcție de interesele cetățenilor şi mediului de afaceri. Modernizarea serviciilor publice facilitează interacțiunea dintre competențele de bază ale diferitor entități publice, urmând principiul sau abordarea „patrimoniul; banii; investițiile, inclusiv tehnologiile informaționale şi comunicaționale; funcțiile sau competențele, la nivel central, la nivel local sau delegate”.

O altă prioritate a strategiei este dezvoltarea conceptului şi pilotarea centrelor universale de prestare a serviciilor publice, care vor asigura o abordare mai integrată a deservirii beneficiarilor diferitor servicii, şi, respectiv, o utilizare mai eficientă a resurselor şi sporirea calității de deservire, prin extinderea soluțiilor de ghișeu unic în desfășurareaactivității de întreprinzător, dezvoltarea mecanismului de oferire a informațiilor şi de prestare a serviciilor prin intermediul birourilor comune de informații şi servicii, reutilizarea platformelor şi serviciilor electronice guvernamentale etc. pentru toate serviciile publice administrative atribuite în responsabilitatea autoritățiloradministrației publice centrale şi locale.

Guvernul Republicii Moldova punând accent pe creștereacalității şi accesibilității serviciilor publice prin reingineria proceselor operaționale şi digitizare, precum şi prin crearea rețelei de centre universale de prestare a serviciilor publice, urmează să îmbunătățească climatul investițional precum și viața cetățenilor de rând.

 Pentru atingerea scopurilor enunțate mai sus, ca una din măsuri în vederea implementării obiectivului specific a unei direcții primordiale de acțiune din strategia privind reforma administrației publice pentru anii 2016-2020 a fostaprobată Hotărârea Guvernului nr. 314 din 22.05.17 privind constituirea Agenției Servicii Publice.

Astfel, Hotărârea Guvernului menționată prevede constituirea Instituției publice „Agenţia Servicii Publice" prin reorganizarea Î.S. „Centrul Resurselor Informaționale de Stat „Registru" şi ulterioara absorbție a Î.S „Camera Înregistrării de Stat", Î.S. „Cadastru", autorității administrative în subordinea Ministerului Justiției „Serviciul Stare Civilă" şi autorității administrative în subordinea Ministerului Economiei „Camera de Licențiere".

Totodată, în scopul asigurării cadrului normativ necesar funcționării Agenției Servicii Publice, Parlamentul la 5 mai 2017 a aprobat Legea nr.80 pentru modificarea și completarea unor acte legislative, prin care au fost modificate denumirile entităților juridice reorganizate (*Î.S. ,,CRIS ,,Registru”, Î.S. „Camera Înregistrării de Stat”, Î.S. „Cadastru”, Serviciul Stare Civilă și Camera de Licențiere*) în baza cărora a fost constituită Agenția Servicii Publice.

 Reieșind din statutele anterioare a entităților absorbite, de instituții/întreprinderi subordonate unor autorități publice centrale, este necesară amendarea cadrului normativ conex activității celor cinci entități, întru delimitarea competenților și atribuțiilor Agenției Servicii Publice de competențele altor autorități și pentru unificarea cadrului normative aferent exercitării atribuțiilor funcționale.

 Conform prevederilor art.LXXX din Legea nr.80/2017 și pct.11 din Hotărârea Guvernului nr.314/2017, Guvernul, în termen de 2 luni, trebuie să aducă actele sale normative în conformitate cu legea menționată și să vină cu propuneri privind modificarea cadrului normativ conex activității entităților juridice reorganizate.

 În scopul executării prevederilor legale citate și asigurării funcționalității Instituției create , Agenția Servicii Publice a elaborate prezentul proiect de Hotărâre.

**Principalele prevederi ale proiectului**

 Prezentul proiect de Hotărâre vine cu delimitarea competenților și atribuțiilor Agenției Servicii Publice de competențele Ministerului Economiei, Ministerul Justiției, Agenției Relații Funciare și Cadastru și altor autorități fiind o primă etapă de unificarea cadrului normativ aferent exercitării atribuțiilor funcționale a Agenției .Astfel proiectul conține modificări ce vin să ajusteze baza normativă din domeniul enunțat în conformitate cu prevederile legii nr.80 din 5 mai 2017 pentru modificarea și completarea unor acte legislative.

Descrierea gradului de compatibilitate a prevederilor proiectului cu legislaţia Uniunii Europene

Prezentul proiect de lege nu contravine legislației Uniunii Europene.

Fundamentarea economico-financiară

Implementarea prevederilor proiectului elaborat nu implică careva cheltuieli suplimentare de la bugetul de stat.

**Secretar general al Guvernului LILIA PALII**